### 3.     Godkendelse af Mads Carlsen orlov fra kommunalbestyrelsen på grund af ferie

**Åbent**

Sagsnr.: 326-2020-65457       J.nr.: 00.22.00           Dokumentnr.:
326-2020-340061

**Sagstype**

Beslutning.

**Resume og sagens baggrund**

Kommunalbestyrelsesmedlem John Madsen har anmodet om
orlov fra Kommunalbestyrelsen i perioden 10. august 2020 til 15. januar 2021 på
grund af forældreorlov. John Madsen har endvidere anmodet om ferie i
perioden 16. januar – 16. april 2021.

På møde den 26. august 2020 godkendte Kommunalbestyrelsen
Mads Carlsen forældreorlov i perioden 10. august 2020 – 15. januar 2021 og
at Zenia Poulsen indtrådte som stedfortræder.

Såfremt Kommunalbestyrelsen imødekommer Mads Carlsen
anmodning om ferie, fortsætter første stedfortræder på Socialdemokratiets
liste, Zenia Poulsen i Kommunalbestyrelsen under Mads Carlsen ferie.

**Indstillinger**

Kommunaldirektøren indstiller at:

1.    William Nørgaard
Gutales anmodning om ferie godkendes.

2.    Zenia Poulsen
fortsætter som stedfortræder i Kommunalbestyrelsen under Mads Carlsen
ferieperiode.

3.    Det tages til
efterretning, at Zenia Poulsen er stedfortræder for John Madsen i
Socialudvalget.

**Behandling**

Kommunalbestyrelsen.

**Sagsfremstilling**

Når borgmesteren får meddelelse om, at et
kommunalbestyrelsesmedlem vil være forhindret i at varetage sit kommunale hverv
i en forventet periode af mindst en måned, indkalder borgmesteren
stedfortræderen, jfr. den kommunale styrelseslovs § 15, stk. 2.

Kommunalbestyrelsen træffer beslutning om, hvorvidt
betingelserne for stedfortræderens indtræden er til stede, altså om der er tale
om et forfald, der berettiger til stedfortræderindkaldelse, samt om
stedfortræderen er rette stedfortræder og valgbar.

John Madsen har anmodet om ferie fra arbejdet i
Kommunalbestyrelsen i perioden fra den 16. januar – 16. april 2021.

**Økonomiske konsekvenser**

Stedfortræderindkaldelsen medfører, at vederlag til
kommunalbestyrelsesmedlemmet ophører pr. 16. januar 2021 og indtil medlemmet
genindtræder i Kommunalbestyrelsen. Stedfortræderen er berettiget til vederlag
i perioden.

Orlovsanmodningen er behandlet ud fra de nye regler om
vederlag, som trådte i kraft pr. 15. oktober 2020.